Chennai Video | வெள்ளைக் காகிதம்
ஆதிலட்சுமி பிலிம்ஸ் மற்றும் பிக் ஸ்கிரீன்ஸ் நிறுவனங்களின் சார்பில் ஈ.ராஜா மற்றும் ஏ.கே.எஸ் இணைந்து தயாரிக்கும் படம் ‘வெள்ளைக் காகிதம்’. தமிழகத்தில் முதியோர் இல்லங்கள் பெருகிவருவதற்கான காரணம் என்ன? என்பதை மக்களுக்குப் புரிய வைக்கும் விதமாக உருவாகி வரும் இப்படத்தின் கதை சமுதாய சிந்தனையுடன் உருவாக்கப்பட்டிருக்கிறது.
ஜி.வி.சந்தர், என்ற புதுமுக இயக்குநர் இயக்கும் இப்படத்தில் எஸ்.சதீஷ் கதாநாயகனாகவும்,’பட்டாளம்’, ‘எங்கேயும் எப்போதும்’ ஆகியப் படங்களில் நடித்த தீப்தி நம்பியார் கதாநாயகியாகவும் நடிக்கிறார்கள். இவர்களுடன் ஷாம்குமார், மீனா, மார்ட்டின் ஜெயராஜ் ஆகிய புதுமுகங்கள் அறிமுகமாக, மயில்சாமி, சுப்பு அருணாசலம், தேவதர்ஷினி, நெல்லை சிவா, வெங்கடேஷ், ராஜா, ரேகா சுரேஷ், அர்ச்சனா ஆகியோரும் முக்கிய கதாபாத்திரங்களில் நடிக்கிறார்கள்.
சிறுவயதில் பாசம் கிடைக்காமல் ஏங்கும் ஒரு குழந்தையின் கதைதான் இப்படம். அவன் பெரியவனாகும் போது அவன் தாய்-தந்தை மீது எந்த அளவிற்கு பாசம் இருக்கும் என்பதுதான் கதையின் கரு.
பத்து வருடங்களுக்கு முன்பு தமிழகத்தில் வெறும் 15 முதியோர் இல்லங்களே இருந்தன. இன்று 150 முதியோர் இல்லங்கள் இருக்கின்றன. பணம் செலுத்தி தன் உறவுகளை முதியோர் காப்பகங்களில் சேர்க்கும் அவலநிலை தொடர்ந்து கொண்டு இருக்கிறது. இதற்கு காரணம் என்ன? என்பதை மக்களுக்குப் புரிய வைக்கும் விதத்தில் இப்படத்தின் கதை அமைக்கப்பட்டுள்ளது.
தமிழ் ரசிகர்கள் இதுவரை பார்த்திராத அழகிய மலைக் கிராமங்களிலும், அதைச் சுற்றியுள்ள அடர்ந்த காட்டுப் பகுதிகளிலும் ‘வெள்ளை காகிதம்’ படத்தின் படப்பிடிப்பு நடைபெற்று இருக்கிறது.
தற்போது பட வேலைகள் அனைத்தும் முடிவடைந்த நிலையுலுள்ள இப்படத்தின் இசை வெளியீட்டு விழா விரைவில் நடைபெற இருக்கிறது. அதைத் தொடர்ந்து படத்தையும் வெளியிட இருக்கிறார்கள்.
பொங்கல் – அரசு சிறப்பு பஸ் முன்பதிவு
மிர்ச்சி சிவாவுக்கு திருமணம்